CELEX: 62008CA0096
Language: lt
Date: 2010-04-15 00:00:00
Title: Byla C-96/08: 2010 m. balandžio 15 d. Teisingumo Teismo (trečioji kolegija) sprendimas byloje ( Pest Megyei Bíróság (Vengrijos Respublika) prašymas priimti prejudicinį sprendimą) CIBA Speciality Chemicals Central and Eastern Europe Szolgáltató, Tanácsadó és Keresdedelmi Kft. prieš Adó- és Pénzügyi Ellenőrzési Hivatal Hatósági Főosztály (Įsisteigimo laisvė — Tiesioginiai mokesčiai — Profesinio mokymo įmoka — Įmokos, kurią turi mokėti nacionalinėje teritorijoje įsteigtos įmonės, apskaičiavimo pagrindas — Atsižvelgimas į darbo užmokesčio išlaidas, susijusias su darbuotojais, įdarbintais kitoje valstybėje narėje įsteigtame padalinyje — Dvigubas apmokestinimas — Galimybė sumažinti bendrą įmokos sumą)

5.6.2010   
            
            
               LT
            
            
               Europos Sąjungos oficialusis leidinys
            
            
               C 148/5
            
         2010 m. balandžio 15 d. Teisingumo Teismo (trečioji kolegija) sprendimas byloje (Pest Megyei Bíróság (Vengrijos Respublika) prašymas priimti prejudicinį sprendimą) CIBA Speciality Chemicals Central and Eastern Europe Szolgáltató, Tanácsadó és Keresdedelmi Kft. prieš Adó- és Pénzügyi Ellenőrzési Hivatal Hatósági Főosztály
   
   (Byla C-96/08) (1)
   
   (Įsisteigimo laisvė - Tiesioginiai mokesčiai - Profesinio mokymo įmoka - Įmokos, kurią turi mokėti nacionalinėje teritorijoje įsteigtos įmonės, apskaičiavimo pagrindas - Atsižvelgimas į darbo užmokesčio išlaidas, susijusias su darbuotojais, įdarbintais kitoje valstybėje narėje įsteigtame padalinyje - Dvigubas apmokestinimas - Galimybė sumažinti bendrą įmokos sumą)
   2010/C 148/06
   Proceso kalba: vengrų
   
      Prašymą priimti prejudicinį sprendimą pateikęs teismas
   
   
      Pest Megyei Bíróság
   
   
      Šalys pagrindinėje byloje
   
   
      Ieškovė: CIBA Speciality Chemicals Central and Eastern Europe Szolgáltató, Tanácsadó és Keresdedelmi Kft.
   
   
      Atsakovė: Adó- és Pénzügyi Ellenőrzési Hivatal Hatósági Főosztály
   
   
      Dalykas
   
   Prašymas priimti prejudicinį sprendimą — Pest Megyei Bíróság — EB 43 ir 48 straipsnių išaiškinimas — Nacionalinės teisės aktai, nustatant nacionalinėje teritorijoje įsteigtos įmonės profesinio mokymo įmokos apskaičiavimo pagrindą įpareigojantys atsižvelgti į kitoje valstybėje narėje įsteigto padalinio įdarbintų darbuotojų darbo užmokesčio sąnaudas, net jei aptariama įmonė dėl šių darbuotojų įdarbinimo privalo vykdyti lygiavertę prievolę šioje kitoje valstybėje narėje
   
      Rezoliucinė dalis
   
   EB 43 ir EB 48 straipsniais draudžiami valstybės narės teisės aktai, pagal kuriuos įmonė, kurios registruota buveinė yra šioje valstybėje, privalo mokėti tokią įmoką, kaip antai PMĮ, kurios suma apskaičiuojama remiantis jos patiriamomis darbo užmokesčio išlaidomis, įskaitant susijusias su šios įmonės kitoje valstybėje narėje įsteigtu padaliniu, jei praktiškai tokiai įmonei kliudoma šio padalinio atžvilgiu pasinaudoti šiuose teisės aktuose numatytomis galimybėmis sumažinti minėtą įmoką ar turėti tokių galimybių.
   
      (1)  OL C 142, 2008 6 7.